(8)

Samassa lausunnossa PTK vahvisti hankkeen jäsenten yksimielisesti hyväksymän kannan, jonka mukaan Yhdistynyt kuningaskunta täyttää päätöksen (YUTP) 2020/1639 3 artiklassa vahvistetut yleiset edellytykset seuraavasti: — Yhdistynyt kuningaskunta täyttää päätöksen (YUTP) 2020/1639 3 artiklan a alakohdan edellytykset, joiden mukaan valtion on jaettava SEU 2 artiklassa vahvistetut arvot, joihin unioni perustuu, SEU 21 artiklan 1 kohdassa tarkoitetut periaatteet ja SEU 21 artiklan 2 kohdan a, b, c ja h alakohdassa olevat yhteisen ulko- ja turvallisuuspolitiikan tavoitteet. Se ei saa vaarantaa unionin ja sen jäsenvaltioiden turvallisuus- ja puolustusetuja, mukaan lukien jäsenvaltioiden kanssa olevien hyvien naapuruussuhteiden periaatteen kunnioittaminen, ja sen on käytävä unionin kanssa poliittista vuoropuhelua, jonka olisi katettava myös turvallisuus- ja puolustusnäkökohdat, osallistuessaan PRY-hankkeeseen; — päätöksen (YUTP) 2020/1639 3 artiklan b alakohdassa vahvistetun, Yhdistyneen kuningaskunnan sotilaallisen liikkuvuuden PRY-hankkeelle tuomaa merkittävää lisäarvoa koskevan edellytyksen osalta ilmoituksessa esitetään yksityiskohtainen yhteenveto Yhdistyneen kuningaskunnan panoksesta, mukaan lukien kyseiseen hankkeeseen osallistumisen laajuus, muoto ja ulottuvuus, ja perustellaan tämän ehdon täyttyminen; — päätöksen (YUTP) 2020/1639 3 artiklan c alakohdan edellytyksen osalta Yhdistyneen kuningaskunnan osallistuminen sotilaallisen liikkuvuuden PRY-hankkeeseen edesauttaa yhteisen ulko- ja turvallisuuspolitiikan (YUTP) ja unionin tavoitetason vahvistamista muun muassa tukemalla YUTP-operaatioita, kuten ilmoituksessa myös täsmennetään; — päätöksen (YUTP) 2020/1639 3 artiklan d alakohdan edellytyksen osalta sotilaallisen liikkuvuuden PRY-hankkeeseen ei kuulu puolustustarvikkeiden hankintaa, tutkimusta ja voimavarojen kehittämistä eikä aseiden, voimavarojen ja teknologian käyttöä ja vientiä. Siinä ei kehitetä voimavaroja tai teknologiaa. Sen vuoksi Yhdistyneen kuningaskunnan osallistuminen kyseiseen hankkeeseen ei aiheuta riippuvuutta Yhdistyneestä kuningaskunnasta tai tuo mukanaan sen mitään unionin jäsenvaltiota vastaan asettamia rajoituksia; — lisäksi, kuten ilmoituksessa täsmennetään, Yhdistyneen kuningaskunnan osallistuminen on päätöksen (YUTP) 2020/1639 3 artiklan e alakohdan mukaista, sillä se noudattaa päätöksen (YUTP) 2017/2315 liitteessä täsmennettyjä asiaankuuluvia tiukempia PRY-sitoumuksia. Koska sotilaallisen liikkuvuuden PRY-hanke ei ole voimavaroihin liittyvä hanke, tässä yhteydessä ei sovelleta edellytystä, jonka mukaan Yhdistyneen kuningaskunnan osallistumisen olisi edistettävä voimavarojen kehittämissuunnitelmasta ja puolustuksen koordinoidusta vuotuisesta tarkastelusta johdettujen painopisteiden saavuttamista tai vaikutettava myönteisesti Euroopan puolustuksen teolliseen ja teknologiseen perustaan; — päätöksen (YUTP) 2020/1639 3 artiklan f alakohdan vaatimus täyttyy, sillä Euroopan unionin ja Ison-Britannian ja Pohjois-Irlannin yhdistyneen kuningaskunnan välinen sopimus (4) turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä on ollut voimassa 1 päivästä toukokuuta 2021; — päätöksen (YUTP) 2020/1639 3 artiklan g alakohdan edellytystä ei tässä tapauksessa sovelleta, koska sotilaallisen liikkuvuuden PRY-hanketta ei panna täytäntöön EDAn tuella eikä EDAn kanssa voimassa olevaa hallinnollista järjestelyä näin ollen vaadita; — päätöksen (YUTP) 2020/1639 3 artiklan h alakohdan edellytyksen osalta Yhdistynyt kuningaskunta on sitoutunut siihen, että se pyrkii viimeistelemään hankekohtaisen hallinnollisen järjestelyn ja kaikki muut tarvittavat asiakirjat päätöksen (YUTP) 2017/2315 ja neuvoston päätöksen (YUTP) 2018/909 (5) mukaisesti PRY-yhteistyön hankkeiden yhteisten hallinnointia koskevien sääntöjen osalta.